ཡོ་ག་དགེ་རྒན་བོད་རིགས་བུད་མེད་ཚེ་རིང་གཡང་འཛོམས་ལགས་ཀྱིས་ཡོ་ག་སྦྱང་ན་སེམས་གུ་དོག་པོ་དང་ཁོང་ཁྲོ་ཟ་ཆོག་ཆོག་ཡོད་པ་སོགས་ལ་ཕན་རླབས་ཆེན་པོ་ཡོད་སྐོར་བརྗོད་སོང་།དེ་རིང་རྒྱལ་སྤྱིའི་ཡོ་ག་ཉིན་མོ་དང་བསྟུན་སྔ་དྲོའི་ཆུ་ཚོད་༦།༣༠སྟེང་བཞུགས་སྒར་ཐེག་ཆེན་གཙུག་ལག་ཁང་དུ།བོད་མིའི་སྒྲིག་འཛུགས་འཕྲོད་བསྟེན་ལས་ཁུངས་ཀྱི་གོ་སྒྲིག་འོགཡོ་གའི་དགེ་རྒན་བོད་རིགས་བུད་མེད་ཚེ་རིང་གཡང་འཛོམས་ལགས་གདན་འདྲེན་བྱས་ཏེ་རྒྱལ་སྤྱིའི་ཡོ་ག་ཉིན་མོ་སྲུང་གཙི་གནང་སོང་བ་དང་།སྐབས་དེར་སྐུ་མགྲོན་གཙོ་བོ་འཕྲོད་བསྟེན་བཀའ་བློན་ཆོས་སྐྱོང་དབང་ཕྱུག་མཆོག་གི་གཙོས་བཀའ་བློན་རྣམ་པ་དང་།བོད་མི་མང་སྤྱི་འཐུས་ཁག་ཅིགདེ་བཞིན།བོད་མིའི་སྒྲིག་འཛུགས་ཀྱི་ལས་ཁུངས་ཁག་གི་སྲི་ཞུ་ལས་བྱེད་དང་བཞུགས་སྒར་ཁུལ་གྱི་སེར་སྐྱ་མི་མང་།དྷ་སྟེང་བོད་ཁྱིམ་གྱི་སློབ་ཕྲུགདྷ་ས་ཁུལ་གྱི་ཡུལ་སྐོར་ཕྱི་གླིང་བ་བཅས་མི་གྲངས་༣༠༠མ་ཟིན་ཞིག་འདུག